JHB-verkeersknoop ná skietery op M2Die toneel naby aan die Main Reefweg-afrit Foto: @trafficsa, Twitter ŉ Man is Donderdag dood en ŉ ander beseer tydens ŉ rooftog in Crown Mines, Johannesburg. “Drie mans het op die M2 op twee ander mans in ŉ Toyota-paneelwa geskiet,” het hoofsupt Wayne Minnaar, woordvoerder van die Johannesburgse metropolisie, gesê. “Een van die mans is op die toneel dood en ŉ ander is na ŉ hospitaal geneem.” Die drie mans het glo die twee persone, wat in die paneelwa gery het, van ŉ onbekende bedrag kontant beroof en met ŉ grys Audi weggejaag. Volgens Minnaar het die verkeer net voor 15:00 van Main Reefweg in Crown Mines begin opdam. Motoriste word aangeraai om die M2-afrit in die omgewing te vermy. -SAPA